
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

(A pályázati anyag zártan kezelendő!) 
Szám: S/161-…/2016
Előterjesztést készítette: dr. Tóth Krisztina jegyző
Előterjesztés elkészítésének időpontja: 2016. január 14.
Előterjesztést véleményezi: HSZB
Döntés módja: nyílt szavazás, minősített szótöbbség
Melléklet: pályázati anyag
E L Ő T E R J E S Z T É S

Sülysáp Város Önkormányzata Képviselő-testületének

2016. január 21-én tartandó munkaterv szerinti ülésére

5. napirendhez

Tárgy: Védőnő kinevezése a Sülysáp II. számú védőnői körzetbe
Tisztelt Képviselő-testület!

Mint talán ismeretes, Zima Judit lemondása nyomán az egyik védőnői státuszunk újfent megüresedett decemberben. 

A pályázatot kiírtuk, egy pályázónk volt, Gréczi Judit Maglód, Damjanich u. 27. szám alatti lakos, akit mind a bizottság, mind pedig a testület megismerhetett a Dr. Gáspár István Humánszolgáltató Központ vezetői pályázatának elbírálása során. 
A pályázó 2016. február 1-jétől tudná betölteni az állást a II. számú körzetben.
A közalkalmazottak jogállásáról 1992. évi XXXIII. törvény 83/A. § (1) bekezdése esetén az önkormányzattal közalkalmazotti jogviszonyban álló esetében – a helyi önkormányzatokról szóló törvény eltérő rendelkezése hiányában – a kinevezés és a felmentés a képviselő-testület kizárólagos hatáskörébe tartozik, az egyéb munkáltatói jogokat pedig a polgármester gyakorolja.
A Magyarország helyi önkormányzatairól szóló 2011. évi CLXXXIX. törvény 42. § 2. pontja szerint a képviselő-testület hatásköréből nem ruházható át a törvény által hatáskörébe utalt kinevezés.
Mindezek alapján kérem a döntésük szíves meghozatalát. 
…/2016. (I. 21.) ÖKT határozati javaslat

Sülysáp Város Önkormányzatának Képviselő-testülete a közalkalmazottak jogállásáról 1992. évi XXXIII. törvény (Kjt.) 83/A. § (1) bekezdése, valamint a Magyarország helyi önkormányzatairól szóló 2011. évi CLXXXIX. törvény 42. § 2. pontja alapján
1./ Sülysáp II. számú védőnői körzetébe Gréczi Judit Maglód, Damjanich u. 27. szám alatti lakost nevezi ki, 4 hónap próbaidő kikötésével,
2./ illetményét és juttatásait a Kjt., illetve annak az egészségügyi intézményekben történő végrehajtásáról szóló 356/2008. (XII. 31.) Korm. rendelet, valamint Sülysáp Város Önkormányzatának Cafetéria szabályzata szerint állapítja meg,

3./ felkéri és felhatalmazza a polgármestert a szükséges intézkedések megtételére.
Határidő: 1-2./ azonnal; 3./ 2016. február 1.
Felelős: polgármester 
Sülysáp, 2016. január 14.

Horinka László s.k.

